தூயமல்லி (நெல்)

தூயமல்லி (Thuyamalli) பாரம்பரிய நெல் வகைகளில் வித்தியாசமானதாக கருதப்படும் இந்நெல் இரகம், வெள்ளை கலந்த மஞ்சள் நிறமாகவும், தூய்மையாகவும் காணபடுகின்றது. பாரம்பரிய நெல் வகைகளில் முதன்மை இடத்தைப் பிடித்துள்ள இந்த தூயமல்லி நெல்லின் அரிசி, வெள்ளை நிறம் கொண்ட மிக சன்ன இரகமாக உள்ளது. தமிழ்நாட்டை ஆண்ட குறுநில மன்னர்கள் தூயமல்லி அரிசியை (சோறு) மிகவும் விரும்பி சாப்பிட்டதுடன், இந்த நெல் இரகத்தைப் பயிர் செய்ய உழவர்களுக்கு ஊக்கமளித்துள்ளனர்.

 பயன்பாடு 
தூயமல்லி எனப்படும் இந்நெல் இரகம், மக்களின் பலதரப்பட்ட எதிர்பார்ப்புகளையும் ஈடேற்றும் தன்மை கொண்டது. இந்த நெல்லின் அரிசி மட்டுமல்லாது தவிடும், சத்து மிகுந்து காணப்படுகிறது. அதிக நோய் எதிர்ப்பு சக்தி கொண்ட இது, பலகார வகைகளுக்கும் பழைய சாதத்துக்கும் ஏற்ற இரகம் உகந்ததாகவும், மற்றும் இதன் நீராகாரம் இளநீர் போன்று சுவையைத் தரக்கூடியதாகவும் கருதப்படுகிறது.

 புவிசார் குறியீடு 
தூயமல்லி, அதாவது 'தூய மல்லிகை', இது 135 - 140 நாட்களுக்கு மேல் வளர்க்கப்படும் ஒரு பாரம்பரிய சம்பா பருவ நெல்  வகையாகும். தமிழ்நாடு மாநில வேளாண் சந்தைப்படுத்தல் வாரியம் இந்த நெல் வகைக்கு புவிசார் குறியீடு பெற விண்ணப்பித்தது, இதற்கு மதுரையில் உள்ள நபார்டு வேளாண் வணிக காப்பீட்டு மன்றத்தின் ஆதரவும் கிடைத்தது.Woraiyur cotton sari, Kavindapadi nattu sakkarai, Namakkal soapstone cookware among five T.N. products to get GI tags - Thooyamalli rice - The Hindu December 02, 2025இந்தியாவின் தமிழ்நாடு மாநிலத்தில் உள்ள சென்னை கிண்டியின்  திரு வி கா தொழில்துறையின் தலைமை நிர்வாக அதிகாரி, மற்றும்  தமிழ்நாடு வேளாண்மை சந்தைப்படுத்தல் வாரியம் ஏப்ரல் 25, 2022 இல்  பதிவு செய்யப்பட்டு, சூலை 31, 2025 தகுதி பெறப்பட்டது.Application Details - Application Number: 882 - Thooyamalli Rice

 சிறப்பு 
 இந்த தூயமல்லி நெல்லை சாகுபடி செய்து அதிக மகசூல் எடுக்க, அக்காலத்தில் உழவர்களிடையே போட்டிகளை நடத்தி பரிசுகளும் வழங்கியுள்ளனர் என்பது குறிப்பிடத்தக்கது.
 இந்நெல் வகை, பூச்சி மற்றும் நோயை எதிர்த்து வளரும் திறன் கொண்டது.Varieties resistant to pest and disease attack

 இவற்றையும் காண்க 
 கொத்தமல்லி சம்பா
 கொத்தமல்லி
 மல்லிகை அரிசி
 மைசூர் மல்லி

 சான்றுகள் 

 புற இணைப்புகள் 
 தூயமல்லி நெல் விளைச்சல் படிமம்
 பசுமை விகடன் |தூக்கலான வருமானம் கொடுக்கும் தூய்மல்லி..!

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்